Medvjeđi luk
Medvjeđi luk ili medvjeđi bijeli luk (lat. Allium ursinum) – poznat i kao crijemuš, srijemuš, divlji luk, divlji bijeli luk, širokolisni bijeli luk, šumski češnjak – je divlji srodnik ostalih vrsta luka, porijeklom iz Evrope i Azije. Latinski naziv za ovu biljku je povezan sa činjenicom da medvjedi u svojim staništima traže ukusne lukovice i njihovom navikom da kopaju zemlju do njih. One su također omiljene i divljim svinjama. U Evropi, gdje je popularno branje u divljini, može biti krajnje rizična zbog sličnosti njenih listova s otrovnim biljkama, kao što su dolinski ljiljan i mrazovac ili Colchicum autumnale, što gotovo redovno dovodi do slučajeva trovanja. Koliko je poznato, samo u Sarajevu od 2014, desio se jedan slučaj grupnog trovanja, usljed pogrešnog prepoznavanja listova medvjeđeg luka.